બોત્સવાના

બોત્સવાના આફ્રિકાના દક્ષિણ ભાગમાં આવેલો એક દેશ છે અને તેની રાજધાની ગેબેરોની છે.

 ઇતિહાસ 
બાન્ટુ પ્રજાનીજ એક પ્રજાતી એવી ત્સાવાના પ્રજા વર્ષોથી આ પ્રદેશમાં સદીઓથી રહેતી હતી. ૧૮૮૫માં બ્રિટને આ દેશને તેનુ સંસ્થાન બનાવીને તેનુ નામ બેચુઆનાલેન્ડ રાખ્યુ હતું. ૩૦મી સપ્ટેમ્બર ૧૯૬૬ ના દિવસે બોત્સ્વાના પુર્ણ સ્વતંત્ર રાષ્ટ્ર બન્યુ હતુ.

 ભૂગોળ 
બોત્સવાનાનો કુલ વિસ્તાર ૨,૨૪,૬૦૭ ચોરસ્ કિ.મી જેટલો છે. બોત્સવાનાની ઉત્તરે અને પશ્ચિમમાં નામિબિયા ,ઉત્તર અને પુર્વમાં ઝામ્બિયા અને ઝિમ્બાબ્વે ,દક્ષિણ-પુર્વમા દક્ષિણ આફ્રિકાનુ ગણરાજ્ય આવેલ છે.બોત્સવાનાની તમામ સરહદો અન્ય દેશોને અડીને આવેલ હોવાથી તેને કોઇ સમુદ્ર કિનારો નથી. બોત્સવાનાની આબોહવા સુકી અને ગરમ જે રણપ્રદેશની  આબોહવાની લાક્ષણીક્તાઓ ધરાવે છે.દેશ્શ્નો મોટાભાગનો પ્રદેશ સવાન્નાહ પ્રકારના ઘાસનો બનેલો છે જેમા  જિરાફ,હાથી અને સિંહ જેવા અનેક જંગલી પ્રાણીઓ વસે છે.  આફ્રિકા ખંડના દક્ષિણ ભાગમાં આવેલ કલહરીનુ રણ બોત્સવાનાના મોટા વિસ્તારમાં આવેલ છે.

 ઉદ્યોગો 
બોત્સવાનાના મુખ્ય પાકોમા મકાઈ,સોરગમ અને સુર્યમુખી છે. કાચા હિરા,તાંબુ,નિકલ,કોલસો,કોબાલ્ટ,મેંગેનીઝ અને એસ્બેસ્ટોસ એ બોત્સવાનામાંથી નીકળતા મુખ્ય ખનિજો છે આ ઉપરાંત પશુપાલન અને તેના સંબધી ઉદ્યોગોનો પણ વિકાસ થયેલ છે. કાચા હિરાનુ નિષકર્ષણ એ દેશનૉ મુખ્ય ઉદ્યોગ છે.

 વસ્તીવિષયક 
બોત્સવાનાની  મોટા ભાગની પ્રજા બાન્ટુ જાતીનીજ એક પ્રજાતી એવી ત્સાવાના લોકોની બનેલી છે.અંગ્રેજી અને સેત્સવાના દેશની મુખ્ય ભાષાઓ છે. દેશની ૭૫% થી પણ વધુ પ્રજા ખ્રિસ્તી ધર્મ પાળે છે જ્યારે બાકીની પ્રજા પરંપરાગત પ્રક્રુતીપૂજક છે.

 સંદર્ભ 

શ્રેણી:દેશ
શ્રેણી:આફ્રિકાના દેશો